Аляксандар Мясьнікян

**Алякса́ндар Фёдаравіч Мясьнікя́н** (псэўданімы: Мясьнікоў, Мартуні; , Нахічавань-на-Доне, Вобласьць Войска Данскога, Расейская імпэрыя — 22 сакавіка 1925, блізу Тбілісі, Закаўкаская Сацыялістычная Фэдэратыўная Савецкая Рэспубліка, СССР) — бальшавік армянскага паходжаньня, савецкі партыйны і дзяржаўны дзяяч, адзін з кіраўнікоў усталяваньня савецкай улады ў Беларусі. Аўтар шэрагу працаў па тэорыі марксізму-ленінізму, гісторыі рэвалюцыйнага руху і армянскай літаратуры.

Не прызнаваў існаваньне беларускай нацыі і выступаў супраць беларускай дзяржаўнасьці.

## Біяграфія
Нарадзіўся  году ў Нахічавані-на-Доне ў сям’і дробнага гандляра.

У 1903 годзе скончыў Армянскую сэмінарыю ў Маскве, у 1906 годзе — Лазараўскі інстытут у Маскве. 19 лістапада 1912 году атрымаў дыплём юрыдычнага факультэту МДУ.

Чалец РСДРП з 1906 году. У гэтым жа годзе быў арыштаваны і прыгавораны да адміністрацыйнай высылкі ў Баку. У 1911—1912 і 1914—1917 гадох — у расейскай арміі. Прапаршчык запасу (1912).

Зь верасьня 1917 па травень 1918 году старшыня Паўночна-Заходняга абласнога камітэту РКП(б).

Зь лістапада 1917 году галоўнакамандуючы Заходнім фронтам, старшыня Аблвыканкамзаху Заходняй вобласьці. З 12 (25) сьнежня часова выконваў абавязкі вярхоўнага галоўнакамандуючага.

З 31 сьнежня 1918 году старшыня Цэнтральнага бюро Камуністычнай партыі (бальшавікоў) Беларусі. У студзені — лютым 1919 году сябра Часовага рабоча-сялянскага ўраду Беларусі. 4—27 лютага 1919 году — Старшыня Цэнтральнага выканаўчага камітэту (ўраду) Савецкай Сацыялістычнай Рэспублікі Беларусі (''ССРБ''), намесьнік старшыні Савету народных камісараў і наркам ССРБ па ваенных справах. Сябра Прэзыдыюму ЦК КП(б) ЛітБелу ў сакавіку 1919 — верасьні 1920 гг.

25 верасьня кантужаны пры выбуху ў залі паседжаньняў Маскоўскага камітэта РКП(б), зладжанага Ўсерасейскім паўстанцкім камітэтам рэвалюцыйных партызанаў «Анархісты падпольля».

У 1921 годзе — старшыня СНК і наркам па вайсковых справах Армянскай ССР, адначасна намесьнік старшыні СНК ЗСФСР; сябра Каўкаскага бюро ЦК РКП(б). З 1922 году — старшыня Саюзнага Савету ЗСФСР, пасьля першы сакратар Закаўкаскага крайкаму РКП(б). Адначасна сябра РВС СССР, сябра Прэзыдыюму ЦВК СССР. На XII-м і XIII-м зьездах РКП(б) абіраўся кандыдатам у сябры ЦК.

Загінуў у авіяцыйнай катастрофе каля Тбілісі.

## Ушанаваньне памяці
У Менску ў 1932 годзе імем А. Ф. Мясьнікова названы вагонарамонтны завод, на тэрыторыі якога ў ягоны гонар усталяваны помнік. Ягонае імя носіць таксама адна з плошчаў у цэнтры Менску і прылеглая да яе вуліца. У цэнтры Ерэвану яму пастаўлены помнік.

## Крыніцы

## Літаратура
* Сочинения: Избранные произведения. / Пер. с арм. — Ер., 1965.
* *Салин Л.* Жизнь, отданная народу. / В кн.: Солдаты партии. — М., 1971.
* *Мнацаканян А. Н.* Беззаветное служение народу. — Ер., 1976.
* *Шатирян М. А.* Генерал, рожденный революцией: Повесть об Александре Мясникове (Мясникяне). — М.: Политиздат, 1977. — (Пламенные революционеры). — 430 с, ил.
* *Залесский К. А.* Империя Сталина. Биографический энциклопедический словарь. — М.: Вече, 2000.

## Вонкавыя спасылкі
* Мясников Александр Фёдорович в Справочнике по истории Компартии и Советского Союза 1898—1991.
* Мясников Александр Федорович на сайте Хронос.

Катэгорыя:Нарадзіліся 9 лютага
Катэгорыя:Нарадзіліся ў 1886 годзе
Катэгорыя:Нарадзіліся ў вобласьці войска Данскога
Катэгорыя:Расейскія рэвалюцыянэры
Катэгорыя:Беларускія рэвалюцыянэры
Катэгорыя:Сябры КПСС
Катэгорыя:Сябры Ўсерасейскага Ўстаноўчага сходу
Катэгорыя:Савецкія вайскоўцы
Катэгорыя:Памерлі ў Грузіі
Катэгорыя:Загінулі ў авіякатастрофах